**Mór Városi Önkormányzat Képviselő-testületének**

**158/2025. (IV.30.) határozata**

**Mór-Felsődobos 0612 hrsz-ú termőföld telekmegosztásával összefüggő ingatlanrész vásárlása tárgyában**

Mór Városi Önkormányzat Képviselő-testülete a Mór 0612 hrsz-ú („a” alrészlet szántó, „b” alrészlet kivett saját használatú út, „c” alrészlet rét, „d” alrészlet szántó, „f” alrészlet szőlő és a „g” alrészlet szántó megnevezésű 15 ha 7513 m2 nagyságú 323.20 AK értékű) terület megosztását követően önálló helyrajzi számon kialakuló 0612/1 hrsz-ú kivett magánút és szántó megnevezésű területre a Fejér Vármegyei Kormányhivatal Földhivatali Főosztály Földhivatali Osztály 5. által a 815062-7/2024 számú határozattal engedélyezett telekmegosztás és igazságügyi szakértő által készített értékbecslésben meghatározott összeg alapján vételi ajánlatot tesz:

Mór (Felsődobos) 0612 hrsz-ú ingatlanból telekalakítást követően kialakuló 0612/1 hrsz-ú kivett magánút és szántó megnevezésű 1503 m2 nagyságú részre 317.000 Ft értékben.

Megjegyzés: a megállapított érték adót nem tartalmaz.

Az ingatlan vételárának fedezete az önkormányzat 2025. évi költségvetésében „Az önkormányzati vagyonnal való gazdálkodással kapcsolatos feladatok” kormányzati funkción az 5562-020-10 „Ingatlan vásárlások” költségsoron rendelkezésre áll.

A Képviselő-testület felhatalmazza a polgármestert a határozatban foglaltaknak megfelelő vételi ajánlatok ingatlantulajdonosok részéről történő elfogadása esetén az adásvételi szerződés aláírására és a művelésből történő kivonás kezdeményezésére.

Az ajánlat el nem fogadása esetén felhatalmazza a Polgármestert egyeztető tárgyalás kezdeményezésére, majd ennek eredménye alapján újabb javaslatot kell a Képviselő-testületi elé terjeszteni.

Határidő: 2025.06.30.

Felelős: polgármester( Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző